wickkiey/tamil-wikipedia-chunked huggingface dataset:
# பிரணாய் சௌலத்

**பிரணாய் சௌலத்** (Pranay Chulet) இவர் இந்தியாவின் மிகப்பெரிய ஆன்லைன் மற்றும் மொபைல் விளம்பரங்கள் வலைத்தளமான க்யூகர் (Quikr) என்ற நிறுவனத்தின் தலைமை நிர்வாக அதிகாரி ஆவார்.
# பிரணாய் சௌலத்

## பின்புலம்

இவர் தனது பள்ளிப்படிப்பை இராச்சசுத்தான் மாநிலத்தில் உள்ள தருபை (Dariba) என்ற ஊரில் அமைந்துள்ள கேந்திரிய வித்யாலயா பள்ளியில் படித்தார். தனது இளங்கலை பட்டத்தை இந்திய தொழில்நுட்பக் கழகம் தில்லியில் உள்ள நிறுவனத்தில் வேதிப் பொறியியல் பாடம் எடுத்து படித்தார். பின்னர் முதுகலை வணிக மேலாண்மை படிப்பை இந்திய மேலாண்மை கழகம் கொல்கத்தா நிறுவனத்தில் படித்து முடித்தார்.
# என்ட்லெஸ் லவ்

**என்ட்லெஸ் லவ்** 2014ம் ஆண்டு வெளிவந்த அமெரிக்க நாட்டு காதல் திரைப்படம் ஆகும். இந்த திரைப்படத்தை **ஷானா பெச்டே** இயக்க அலெக்ஸ் பெட்டிஃபேர் மற்றும் காப்ரியாலா வைல்டு நடித்துள்ளார்கள்.
# என்ட்லெஸ் லவ்

## நடிகர்கள்

- அலெக்ஸ் பெட்டிஃபேர்
- காப்ரியாலா வைல்டு
# என்ட்லெஸ் லவ்

## வெளியீடு

இந்த திரைப்படம் பிப்ரவரி 14ம் திகதி 2014ம் ஆண்டு வெளியானது.
# தி அதர் வுமன்

**தி அதர் வுமன்** (*The other woman*) 2014ம் ஆண்டு வெளியான அமெரிக்க நாட்டு நகைச்சுவை திரைப்படம் ஆகும். இந்த திரைப்படத்தை நிக் காஸ்சவேட்ஸ் இயக்க கேமரன் டயஸ், லெஸ்லி மேன், கேட் அப்டன், லிசா மாப்பியா மற்றும் நிக்கி மினாஜ் நடித்துள்ளார்கள். இந்த திரைப்படத்தை *20வது செஞ்சுரி பாக்ஸ்* விநியோகம் செய்கிறது.
# தி அதர் வுமன்

## நடிகர்கள்

- கேமரன் டயஸ்
- லெஸ்லி மேன்
- கேட் அப்டன்
- லிசா மாப்பியா
- நிக்கி மினாஜ்
# தி அதர் வுமன்

## வெளியீடு

இந்த திரைப்படம் ஏப்ரல் 25ம் திகதி 2014ம் ஆண்டு வெளியானது.
# சில்ஹெட்

**சில்ஹெட்** (*Sylhet*, *சிலெட்டு*) அல்லது **ஜலாலாபாத்** வங்காளதேசத்தின் வடகிழக்கில் அமைந்துள்ள ஓர் முதன்மை நகர்புறப் பகுதியாகும். இது "அசரத் ஷாஜலால் நகரம்" என்றும் அழைக்கப்படுகிறது. இது வங்காளதேசத்தின் மிகச் செல்வச்செழிப்பான நகரங்களில் ஒன்றாகும். சில்ஹெட் மாவட்டம் மற்றும் சில்ஹெட் கோட்டத்தின் நிர்வாக தலைநகரமாகவும் விளங்குகிறது. இந்த நகரம் சூர்மா ஆற்றங்கரையில் சூர்மா பள்ளத்தாக்கில் அமைந்துள்ளது. இதன் மக்கள்தொகை 500,000 ஆகும்.  
வங்காளதேசத்தில் இது ஐந்தாவது பெரிய நகரமாகும். இங்கு வங்காளத்திலும் தெற்காசிய துணைக்கண்டத்திலும் மிகவும் மதிக்கப்படுகின்ற சுஃபிக்கள் ஷா ஜலால் மற்றும் ஷா பாரென் தர்காக்கள் அமைந்துள்ளன. இவற்றிற்கு ஆண்டுதோறும் பல்லாயிரக்கணக்கான பக்தர்கள் வருகின்றனர். சில்ஹெட் மழைக்காடுகளும் அருவிகளும், குன்றுகளும் ஆற்றுப் பள்ளத்தாக்கும் அடங்கிய இயற்கையழகிற்காகவும் பெயர் பெற்றது.  
வங்காளதேசத்தின் தேயிலைத் தோட்டங்கள் மிகுந்த பகுதியில் அமைந்துள்ள சில்ஹெட்டில் தேயிலை முக்கியத் தொழிலாக இருக்கிறது. வங்காளதேசத்தின் எண்ணெய்/இயற்கைவாயு மையமாகவும் சில்ஹெட் விளங்குகிறது. வரலாற்றின்படி சில்ஹெட் வங்காளம் மற்றும் அசாமின் பல்வேறு இராச்சியங்கள்/சுல்தானியகங்களின் அங்கமாக இருந்துள்ளது. பிரித்தானிய ஆட்சியில், வடகிழக்கு இந்தியாவின் யுக்திமிக்க மலைவாழிடமாக சில்ஹெட் விளங்கியது.
# சில்ஹெட் கோட்ட விளையாட்டரங்கம்

**சில்ஹெட் கோட்ட விளையாட்டரங்கம்** (*Sylhet Divisional Stadium*) வங்காளதேசத்தின் வடகிழக்கில் அமைந்துள்ள சில்ஹெட் நகரத்திலுள்ள துடுப்பாட்ட விளையாட்டரங்கம் ஆகும். 2014 ஐசிசி உலக இருபது20, 2014 ஐசிசி மகளிர் உலக இருபது20 ஆட்டங்கள் இங்கு நடந்தேற இருப்பதால் இவ்வரங்கம் விரிவுபடுத்தப்பட்டுள்ளது. இந்த அரங்கில் முதல் பன்னாட்டு துடுப்பாட்டம் மார்ச் 17, 2014 அன்று அயர்லாந்து அணிக்கும் சிம்பாப்வே அணிக்கும் இடையே நடைபெற உள்ளது; இந்த பன்னாட்டு இருபது20 ஆட்டம் 2014 ஐசிசி உலக இருபது20 போட்டிகளின் அங்கமாகும். இந்த அரங்கில் 2014 ஐசிசி மகளிர் உலக இருபது20 போட்டிகளின் அனைத்து குழுநிலை ஆட்டங்களும் நடைபெற உள்ளன.
# கேமரன் டியாஸ்

**கேமரன் டயஸ்** (*Cameron Michelle Diaz*, பிறப்பு: ஆகத்து 30, 1972) ஒரு பிரபல்யமான அமெரிக்க நாட்டு நடிகை மற்றும் விளம்பரநடிகை ஆவார். இவர் 1990ம் ஆண்டு **தி மாஸ்க்** என்ற திரைப்படத்தின் மூலம் அறிமுகம் ஆனார். இவர் திரைப்படத் துறைக்கு அறிமுகம் ஆவதற்கு முன் பல விளம்பரத் திரைப்படங்களில் நடித்துள்ளார். இவர் தற்பொழுது தி அதர் வுமன், மற்றும் செக்ஸ் டேப் போன்ற திரைப்படங்களில் நடித்து வருகிறார்.
# கேமரன் டியாஸ்

## ஆரம்பகால வாழ்க்கை

கேமரன் டயஸ் சான் டியேகோ, கலிபோர்னியாவில் பிறந்தார். இவரின் தயார் பில்லி ஜோன் மற்றும் தந்தை எமிலியோ லூயிஸ் டயஸ். இவருக்கு ஒரு மூத்த சகோதரி உண்டு, அவரின் பெயர் சிமேனே. டயஸ் கலிபோர்னியாவின் லாங் பீச்சில் நகரில் வளர்ந்தார், லாங் பீச்சில் பாலிடெக்னி உயர்நிலை பள்ளியில் கல்வி பயின்றார்.
# கேமரன் டியாஸ்

## ஆரம்ப தொழில்

இவர் தனது 16 வயதில் ஒரு விளம்பர நடிகையாக தனது தொழில் வாழ்க்கையை தொடங்கினார். இவர் தனது 21வது வயதில் **தி மாஸ்க்** என்ற திரைப்படத்தின் மூலம் திரைப்படத்துறைக்கு அறிமுகமானார். இந்தத் திரைப்படத்திற்கு ஒரு முக்கிய பெண் நடிகை தேடி கொண்டிருந்த போது, **எலைட்** என்பவரால் தயாரிப்பாளரிடம் **கேமரன் டயஸ்** பரிந்துரை செய்யப்பட்டார். இந்தத் திரைப்படம் 1994ம் ஆண்டு முதல் 10 அதிக வசூல் செய்த திரைப்படங்களில் ஒன்றானது. அதை தொடர்ந்து பல வெற்றித் திரைப்படங்களில் நடித்தார்.
# கேமரன் டியாஸ்

## திரைப்படங்கள்

| ஆண்டு | தலைப்பு | பாத்திரம் | குறிப்புகள் |  |
| --- | --- | --- | --- | --- |
| 1994 | தி மாஸ்க் | டினா கார்லெயல் |  |  |
| 1995 | த லாஸ்ட் சப்பர் | ஜூட் |  |  |
| 1996 | சீ இசு தி ஒன் | ஹீத்தர் டேவிஸ் |  |  |
| 1996 | லிங் மின்னேசொடா | பிரட்டி கிளேட்டன் |  |  |
| 1996 | ஹெட் அபோவே வாட்டர் | நத்தாலி |  |  |
| 1997 | டுல்சா டு கீஸ் | ட்ரூடி |  |  |
| 1997 | மை பெஸ்ட் பிரண்ட்ஸ் வெட்டிங் | கிம்மி வாலஸ் |  |  |
| 1997 | ஏ லைஃப் லெஸ் ஆர்டினரி | செலினே நவிலலே |  |  |
| 1998 | பியர் அண்ட் லோதிங்க் இன் லாசு வேகாசு | தொலைக்காட்சி நிருபர் |  |  |
| 1998 | தேர் இசு சம்திங்க் அபோட் மேரி | மேரி ஜென்சன் |  |  |
| 1998 | வெரி பேட் திங்க்ஸ் | லாரா கர்ரேட்டி |  |  |
| 1999 | மேன் உமன் பிலிம் | செலிபிரிட்டி | குணச்சித்திரவேடம் |  |
| 1999 | பீயிங்க் சான் மால்கோவிச் | லோட்டே ஸ்க்வார்ட்ஸ் |  |  |
| 1999 | எனி கிவேன் சண்டே | கிறிஸ்டினா பக்னியாச்சி |  |  |
| 2000 | திங்க்சு யூ கேன் டெல் சசுட் பை லுக்கிங்க் அட் ஹெர் | கரோல் பேபர் |  |  |
| 2000 | சார்லி'ஸ் ஏஞ்சல்ஸ் | நடாலி குக் |  |  |
| 2001 | தி இன்விசிபிள் சர்கஸ் | பைத் |  |  |
| 2001 | ஷெர்க் | இளவரசி பியோனா | குரல் |  |
| 2001 | வெண்ணிலா ஸ்கை | ஜூலி கியானி |  |  |
| 2002 | தி இசுவீட்டசட்டு திங்க் | கிறிஸ்டினா வால்டர்ஸ் |  |  |
| 2002 | கேங்க்ஸ் ஆஃப் நியூயார்க் | ஜென்னி எவர்டீனே |  |  |
| 2003 | சார்லி'ஸ் ஏஞ்சல்ஸ்: ஃபுல் திராட்டில் | நடாலி குக் |  |  |
| 2004 | ஷெர்க் 2 | இளவரசி பியோனா | குரல் |  |
| 2005 | இன் ஹெர் சூஸ் | மக்கி பில்லேர் |  |  |
| 2006 | தி ஹொலிடே | அமண்டா வூட்ஸ் |  |  |
| 2007 | ஷெர்க் த தேர்ட் | இளவரசி பியோனா | குரல் |  |
| 2007 | ஷெர்க் த ஹால்ஸ் | இளவரசி பியோனா | குரல் |  |
| 2008 | வாட் ஹேப்பன்சு இன் வேகாஸ் | ஜாய் மெக்நாலி |  |  |
| 2009 | மை சிஸ்டர்'ஸ் கீப்பர் | சாரா பிட்ஸ் |  |  |
| 2009 | த பாக்ஸ் | நோர்மா லூயிஸ் |  |  |
| 2010 | ஷெர்க் ஃபாரெவர் ஆப்டர் | இளவரசி பியோனா | குரல் |  |
| 2010 | இசுக்கேர்டு செரக்லெசு | இளவரசி பியோனா | குரல் |  |
| 2010 | நைட் அண்ட் டே | சூன் கேவன்சு |  |  |
| 2011 | த கிரீன் ஹார்னெட் |  |  |  |
| 2011 | பாட் டீச்சர் | எலிசபெத் ஆல்சே |  |  |
| 2012 | வாட் டூ எக்சுபெக்ட் வென் யூஆர் எக்சுபெக்டிங்க் | ஜூல்ஸ் |  |  |
| 2012 | கம்பிட் | PJ Puznowski |  |  |
| 2012 | எ லையர்'சு ஆட்டோபயோகிராபி | சிக்மண்ட் பிராய்ட் |  |  |
| 2013 | தி கவுன்செலோர் | மல்கினா |  |  |
| 2014 | தி அதர் வுமன் | கார்லி |  |  |
| 2014 | செக்ஸ் டேப் | அன்னி | தயாரிப்பில் |  |
| 2014 | அன்னி | மிஸ் ஹன்னிகன் | தயாரிப்பில் | } |
# கேமரன் டியாஸ்

## சின்னத்திரை

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 1998 | சேட்டர்டே நைட் லைவ் | சொந்த வேடம் |  |
| 2002 | சேட்டர்டே நைட் லைவ் | சொந்த வேடம் |  |
| 2005 | சேட்டர்டே நைட் லைவ் | சொந்த வேடம் |  |
| 2005 | டிரிப்பின் | சொந்த வேடம் | ஆவணப்படம் |
| 2006 | சேட்டர்டே நைட் லைவ் | சொந்த வேடம் | சிறப்புத் தோற்றம் |
| 2008–2009 | சேட்டர்டே நைட் லைவ் | கிகி டீமோர் | 3 அத்தியாயங்கள் |
| 2009 | சீசேம் இசுட்ரீட் | சொந்த வேடம் |  |
| 2010 | டாப் கியர் | சொந்த வேடம் |  |
| 2011 | எக்ஸ் பேக்டர் | சொந்த வேடம் | விருந்தினர் நீதிபதி |
| 2013 | சேட்டர்டே நைட் லைவ் | சொந்த வேடம் | அத்தியாயம்: ஆடம் லெவின்/கென்ட்ரிக் லாமர் |
| 2014 | பேட் டீச்சர் | உற்பத்தியாளர் | } |
# அலெக்ஸ் பெட்டிஃபேர்

**அலெக்ஸ் பெட்டிஃபேர்** (*Alex Pettyfer*, பிறப்பு: ஏப்ரல் 10, 1990) ஒரு ஆங்கில திரைப்பட நடிகர் மற்றும் விளம்பர நடிகர் ஆவார். இவர் 2005ம் ஆண்டு Tom Brown's Schooldays என்ற தொலைக்காட்சி திரைப்படத்தின் மூலம் அறிமுகமானார், அதை தொடர்ந்து இன் டைம், மேஜிக் மைக், என்ட்லெஸ் லவ் போன்ற திரைப்படங்களில் நடித்துள்ளார்.
# அலெக்ஸ் பெட்டிஃபேர்

## ஆரம்பகால வாழ்க்கை

அலெக்ஸ் பெட்டிஃபேர் ஏப்ரல் 10ம் திகதி 1990ம் ஆண்டு இங்கிலாந்துல் பிறந்தார். இவர் 6வயதிலே விளம்பர நடிகரானார்.
# அலெக்ஸ் பெட்டிஃபேர்

## திரைப்படங்கள்

இவர் நடித்த சில திரைப்படங்கள்:
| ஆண்டு | தலைப்பு | குறிப்புகள் |
| --- | --- | --- |
| 2008 | வைல்ட் சைல்ட் |  |
| 2009 | டோர்மேண்டேட் |  |
| 2011 | இன் டைம் |  |
| 2012 | மேஜிக் மைக் |  |
| 2014 | என்ட்லெஸ் லவ் | } |
# அலெக்ஸ் பெட்டிஃபேர்

## விருதுகள் மற்றும் பரிந்துரைகள்

| ஆண்டு | விருது | பிரிவில் | பரிந்துரை வேலை | முடிவு |
| --- | --- | --- | --- | --- |
| 2007 | இளம் கலைஞர் விருதுகள் | இளம் நடிகர் மற்றும் நடிகைகளுக்கான விருது | Stormbreaker |  |
| எம்பயர் விருது | சிறந்த புதுமுகம் ஆண் |  |  |  |
| 2010 | ஷோவெஸ்ட் விருது | நாளைய நட்சத்திரம் ஆண் |  |  |
| 2011 | எம்டிவி திரைப்பட விருதுகள் | சிறந்த திருப்புமுனை நடிப்புக்கான எம்டிவி திரைப்பட விருது | I Am Number Four |  |
| டீன் சாய்ஸ் விருதுகள் | சாய்ஸ் திரைப்படம்: இதழோடு இதழ் <small> shared with (வனேசா ஹட்ஜன்ஸ்) | Beastly |  |  |
| தேர்ந்தெடுக்கப்பட்ட திரைப்படம்: Breakout Male | Beastly மற்றும் I Am Number Four |  |  |  |
| 2014 | அகாபுல்கோ பிளாக் திரைப்பட விழா | சிறந்த நடிகர்கள் குழுவுக்கான விருதுகள் | The Butler |  |
| 2014 | ஸ்க்ரீன் ஆக்டர்ஸ் கில்ட் விருதுகள் | SAG Award for Outstanding Performance by a Cast in a Motion Picture | The Butler | } |
# மஞ்சள் குங்குமம் (1970 திரைப்படம்)

**மஞ்சள் குங்குமம்** 1970 ஆம் ஆண்டில் இலங்கையில் வெளிவந்த ஒரு முழுநீளத் தமிழ்த் திரைப்படமாகும். கிங்ஸ்லி எஸ். செல்லையா, ஸ்ரீசங்கர் ஆகியோரின் தயாரிப்பிலும், எம். வி. பாலனின் இயக்கத்திலும் வெளிவந்த இத்திரைப்படத்தில் எம். உதயகுமார், ஸ்ரீசங்கர், ஹெலன்குமாரி, ரொசாரியோ பீரிஸ், சிலோன் சின்னையா, ஏ. நெயினார், ஏ. எஸ். ராஜா, எம். வி. பாலன், மஞ்சுளா, ருத்ராணி, மணிமேகலை உட்பட மற்றும் பலர் நடித்தனர். அந்தனி ஜீவா உதவி இயக்குநராகவும், சுண்டிக்குளி சோமசேகரன் ஒலிப்பதிவாளராகவும் பணியாற்றினார்.  
சில்லையூர் செல்வராஜன், இக்னேசியஸ் மொறாயஸ் ஆகியோரின் பாடல்களுக்கு ஆர். முத்துசாமி இசையமைத்திருந்தார். ஆர். முத்துசாமி, ஏ. சுந்தரஐயர், எம். ஏ. குலசீலநாதன், மீனா மகாதேவன், சுஜாதா ஆகியோர் பாடல்களைப் பாடினர்.  
1969ஆம் ஆண்டு முதல் கிங்ஸ்லி செல்லையா 1969 ஆம் ஆண்டு முதல் மேடையேற்றி வந்த “மஞ்சள் குங்குமம்” என்ற நாடகத்தைத் தழுவி இத்திரைப்படம் எடுக்கப்பட்டது. லீலா நாராயணனின் பரதநாட்டியமும், பரீனா லையின் நடனமும் இப்படத்தில் இடம்பெற்றன.
# மஞ்சள் குங்குமம் (1970 திரைப்படம்)

## வேறு தகவல்கள்

- கொழும்பு சிலோன் ஸ்ரூடியோவில் பிரபல வர்த்தகர் ஜி. நாராயணசாமி என்பவரின் உதவியுடன் இத்திரைப்படம் படமாக்கப்பட்டது.
- கொழும்பு ஆடிவேல் விழாக் காட்சி, வெசாக் விழாக் காட்சி, 1969இல் நடைபெற்ற இலங்கைத் தமிழரசுக் கட்சியின் மாநாட்டுக் காட்சி போன்றவையும் இப்படத்தில் இணைக்கப்பட்டன.
- இத்திரைப்படம் முதன் முதலாக 1970 மார்ச் 14 இல் கொழும்பு கிங்ஸ்லி படமாளிகை உட்பட இலங்கை எங்கும் திரையிடப்பட்டது. இதே காலப்பகுதியில் அடிமைப்பெண், தில்லானா மோகனாம்பாள் போன்ற படங்களும் திரையிடப்பட்டிருந்தாலும், மஞ்சள் குங்குமம் சுமாராக ஓடியது.
- ஸ்ரீசங்கர் இத்திரைப்படத்தில் மூன்று வேடங்களில் நடித்தார்.
- “தித்திப்பு செம்மாதுளம்பூ” என்ற பாடலை ஆர். முத்துசாமி பாடினார்.
- இத்திரைப்படம் எட்டு ஆண்டுகளின் பின்னர் விநாயகர் பிலிம்சின் சார்பில் மீண்டும் திரையிடப்பட்டது. தமிழரசுக் கட்சி மாநாடு போன்ற சில காட்சிகள் நீக்கப்பட்டிருந்தன. கொழும்பு சமந்தா அரங்கில் ஒரு வாரம் மட்டுமே ஓடியது.  
-
# ஆதியும் அந்தமும்

**ஆதியும் அந்தமும்** 2014 மார்ச்சில் வெளிவந்த திகில் திரைப்படமாகும். இதைக் கௌசிக் இயக்கியுள்ளார். அஜய், மிட்டாலி அகர்வால், கவிதா சீனிவாசன் போன்றோர் நடித்துள்ளனர்.
# ஆதியும் அந்தமும்

## கதைச்சுருக்கம்

ஊட்டி மருத்துவக் கல்லூரி ஒன்றில் உளவியல் மருத்துவராக சேருகிறார் அஜய் (ஆதி). இவர் தங்கி இருக்கும் அறையில் இரவு 1 மணி ஆனதும் ஒரு பெண்ணின் ஆவி வந்து செல்கிறது. அது யார் என்பதை அறிய ஆதி முற்படுகிறார். அந்த ஆவியை தினமும் பின்தொடர்கிறார். ஆனால், அதில் அவருக்கு விடை கிடைப்பதில்லை.  
அதே கல்லூரியில் ஒரு தொலைக்காட்சி நிகழ்ச்சிக்காக தங்கும் மிட்டாலிக்கும் (சாலினி) அங்கு ஏதோ தவறாகப் பட, அவரும் அஜய்யுடன் சேர்ந்து மர்மமாக வரும் பெண் யார் என அறிய முற்படுகிறார்.  
ஒருநாள் அந்த மருத்துவமனையின் ஒரு பகுதியில் இருக்கும் கல்லறைக்கு சென்று இதற்கான காரணத்தை அறிய முற்படுகின்றனர். அப்போது அஜய் காணாமல் போய்விடுகிறார். இதற்கு அந்த கல்லூரி நிர்வாகம்தான் காரணம் எனக்கூறி அடுத்தநாள் காலையில் கல்லூரி முதல்வரிடம் சென்று இதுகுறித்து சண்டை போடுகிறாள் மிட்டாலி (சாலினி). அந்த கல்லூரி முதல்வரோ அஜய் (ஆதி) மனநிலை பாதிக்கப்பட்டவர் என அவளிடம் கூறுகிறார். இதைக்கேட்டு அந்த அவள் அதிர்ச்சியடைகிறாள்.  
அஜய் (ஆதி) எப்படி மனநிலை பாதிக்கப்பட்டார், அவளுடைய அறைக்கு வந்து செல்லும் அந்த பெண்ணின் ஆவி யாருடையது, அவள் எதற்காக கொலை செய்யப்பட்டாள் என்பதைத் திகிலுடன் மீதிக் கதையில் சொல்லியிருக்கிறார் இயக்குநர்.
# ஒரு மோதல் ஒரு காதல் (திரைப்படம்)

**ஒரு மோதல் ஒரு காதல்** 2014 மார்ச்சில் வெளிவந்த திரைப்படமாகும். இதை கீர்த்தி குமார் இயக்கியுள்ளார். விவேக் ராஜகோபால், மேகா பர்மன், பிரமீட் நடராஜன், மீரா கிருஷ்ணன், பாலாஜி மோகன் போன்றோர் நடித்துள்ளனர்.
# ஒரு மோதல் ஒரு காதல் (திரைப்படம்)

## கதைச்சுருக்கம்

இயக்குநராக வேண்டும் என்ற கனவோடு எந்த வேலைக்கும் செல்லாமல் இருக்கிறார் விவேக். ஒரு பெண்ணைப் பார்த்தவுடனே காதல் வயப்படும் இவர், அவரிடம் தன் காதலை வெளிப்படுத்துகிறார், அவரும் இவரது காதலை ஏற்றுக்கொள்கிறார்.  
அந்த பெண் இவரிடம் உடனடியாகத் தன்னை திருமணம் செய்துகொள்ளுமாறு கட்டாயப்படுத்துகிறார். விவேக் தனது வீட்டில் உள்ளவர்களிடம் சென்று சம்மதம் வாங்கி வருகிறேன் என்று சொல்லிச் செல்கிறார். தனது காதலை வீட்டில் சொல்ல, அவர்களோ இப்போதைக்கு திருமணம் வேண்டாம் என்று சொல்லிவிடுகின்றனர்.  
இருந்தாலும், தனது காதலியை எப்படியாவது திருமணம் செய்துகொள்ள நினைக்கும் விவேக் காதலியை யாருக்கும் தெரியாமல் பதிவுத் திருமணம் செய்துகொள்ளலாம் என முடிவெடுக்கிறார். தனது நண்பர்கள் மூலம் அதற்கு ஏற்பாடு செய்கிறார்.  
பதிவு திருமணத்தன்று காதலி வராததால் அவளுடைய வீட்டுக்குத் தன் நண்பர்களுடன் செல்கிறார். அங்கு காதலியின் வீட்டாரோடு வாக்குவாதத்தில் ஈடுபடுகிறார். காதலி திருமணத்துக்கு மறுத்துவிடுகிறார். அங்கு நடக்கும் மோதலில் காதலியின் அண்ணன் தாக்கப்பட விவேக் சிறை செல்ல நேரிடுகிறது. சிறையிலிருந்து விவேக்கின் அண்ணன் அவரை வெளிக்கொண்டு வருகிறார்.  
தன்னைக் காதலித்தவள் இப்படி செய்துவிட்டாளே என்று மனவேதனையில் இருக்கும் விவேக்கிற்கு பெங்களூரில் வேலை கிடைக்கிறது. அங்கு செல்கிறான். அங்கு படிக்க வரும் மேகாவை பார்த்ததும் காதல் கொள்கிறான். நாளடைவில் இருவரும் காதலிக்க ஆரம்பிக்கின்றனர். படிப்பு முடிந்து சொந்த ஊரான டெல்லிக்கு செல்லும் மேகா, விவேக்கை டெல்லிக்கு வரவழைத்துத் தனது குடும்பத்தாரிடம் அறிமுகப்படுத்துகிறாள்.  
விவேக்கை அவளது குடும்பத்தாருக்கு மிகவும் பிடித்துப் போகிறது. இருவருக்கும் திருமணம் செய்ய சம்மதமும் தெரிவிக்கிறார்கள். விவேக்கினுடைய வீட்டில் இதற்கு சம்மதம் கேட்டு வருமாறும் கேட்டுக் கொள்கிறார்கள். சம்மதம் வாங்க ஊருக்குத் திரும்பி வருகிறார் விவேக். முதலில் விவேக்கின் திருமணத்துக்கு மறுத்த அவரின் குடும்பத்தார் இந்தத் திருமணத்துக்கு சம்மதித்தார்களா, இல்லையா என்பதே மீதிக்கதை.
# நேபாளத் தேசியத் துடுப்பாட்ட அணி

**நேபாளத் தேசியத் துடுப்பாட்ட அணி** பன்னாட்டுத் துடுப்பாட்டங்களில் நேபாள நாட்டின் சார்பாக பங்கெடுக்கும் தேசிய துடுப்பாட்ட அணியாகும். 1988இல் பன்னாட்டுத் துடுப்பாட்ட அவையில் உறுப்பினராகச் சேர்ந்து (affiliate member) 1996இலிருந்து இணை உறுப்பினராக உள்ளது.  
பன்னாட்டுத் துடுப்பாட்டப் போட்டிகளில் 1996 முதல் பங்கேற்று வருகின்றனர். ஆசியத் துடுப்பாட்ட அவையின் ஏசிசி கோப்பைஏசிசி இருபது20 கோப்பை, 2001 ஐசிசி கோப்பை மற்றும் இரு ஐசிசி கண்டமிடை கோப்பைகளில் பங்கேற்றுள்ளது. 2010 ஆசிய விளையாட்டுக்களிலும் மிக அண்மையில் ஐசிசி உலக இருபது20 தகுதிநிலை போட்டிகளிலும் பங்கெடுத்துள்ளது. 2013ஆம் ஆண்டின் ஐசிசி உலக துடுப்பாட்ட லீக் மூன்றாம் டிவிசன் வெற்றியாளராக உள்ளது. நவம்பர் 27, 2013இல் நேபாளம் 2014 ஐசிசி உலக இருபது20க்கு தகுதி பெற்றது. இதுவே நேபாளம் பங்கெடுக்கும் முதல் பெரிய ஐசிசி போட்டியாகும். மலேசியாவில் மே 4, 2014 முதல் மே 10,2014 வரை நடைபெறவுள்ள ஆசியத் துடுப்பாட்ட அவையின் 2014 பிரீமியர் லிக்கில் விளையாடவும் தகுதி பெற்றுள்ளது.
# மறுமுகம் (திரைப்படம்)

**மறுமுகம்** 2014 மார்ச்சில் வெளிவந்த திகில் திரைப்படமாகும். இதை கமல் சுப்ரமணியம் இயக்கியுள்ளார். அனுப், டேனியல் பாலாஜி, பிரீத்தி தாசு போன்றோர் நடித்துள்ளனர்.
# மறுமுகம் (திரைப்படம்)

## கதைச்சுருக்கம்

பெற்றோரை இழந்த டேனியல் பாலாஜி இளம் சிற்ப கலைஞர். திருமணம் செய்துகொள்ள முடிவெடுத்து நல்ல குடும்பப் பெண்ணைத் தேடுகிறார்.  
அதே நேரத்தில் தப்பான பெண்களையும் வெறுக்கிறார். தன்னிடம் தவறாக நடந்துக் கொள்ளும் பெண்களைக் கொலை செய்கிறார். இவருக்கு பிரீத்தி தாசின் குடும்பத்தைப் பிடித்து போக அவரைத் திருமணம் செய்ய நினைக்கிறார். பிரீத்தி தாசின் குடும்பமும் இதற்கு சம்மதம் தெரிவிக்கிறது. ஆனால் பிரீத்தி தாசு அனுப்பைப் காதலித்து வருகிறார்.  
இந்த உண்மையை டேனியல் பாலாஜியிடம் சொல்லிவிட்டு காதலனோடு வீட்டை விட்டு ஓட முடிவெடுக்கிறார். இதைத் தடுக்கவேண்டும் என முடிவெடுத்த டேனியல் பாலாஜி, தன்னுடைய சிந்தனையால் பிரீத்தியின் செல்போனில் உள்ள தொலைபேசி எண்களை மாற்றி பதிவு செய்து விடுகிறார். இதை அறியாமல் காதலன் அனுப்பிற்காக காத்திருக்கும் பிரீத்தி, அனுப் வராததால் என்ன செய்வது என்று தெரியாமல் டேனியல் பாலாஜி வீட்டிற்கு செல்கிறார். அங்கு டேனியல் பாலாஜியின் சுயரூபத்தை தெரிந்து கொள்கிறார்.  
இறுதியில் டேனியல் பாலாஜியிடம் இருந்து தப்பித்து காதலன் அனுப்பிடம் சேர்ந்தாரா என்பதைத் திகிலுடன் இயக்குநர் சொல்லியுள்ளார்.
# காதல் சொல்ல ஆசை (திரைப்படம்)

**காதல் சொல்ல ஆசை** 2014 மார்ச்சில் வெளிவந்த திரைப்படமாகும். இதை தமிழ் சீனு இயக்கியுள்ளார். அசோக், வாசனா போன்றோர் நடித்துள்ளனர்.
# காதல் சொல்ல ஆசை (திரைப்படம்)

## கதைச்சுருக்கம்

அசோக்கின் குடும்பத்தில் அவரின் அப்பா, தாத்தா என எல்லோரும் காவல் அதிகாரிகளாக இருந்தவர்கள். அப்படி தலைமுறை தலைமுறையாக காவலர் குடும்பமாக வாழும் இவர்களது குடும்பத்தில் அசோக்கையும் காவல் அதிகாரியாக ஆக்க வேண்டும் என்பது அவரது அப்பாவின் ஆசை. ஆனால், அசோக்குக்கு இதில் விருப்பமில்லை.  
எனவே, நண்பர்களுடன் தனியாகத் தங்கி வேலை தேடி வருகிறார். இந்நிலையில் ஒருநாள் வாசனாவின் செல்போன் அசோக்கிடம் கிடைக்கிறது. அதை வாசனாவிடம் கொடுக்கச் செல்லும்போது வாசனா வேலை செய்யும் நிறுவனத்திலேயே இவருக்கும் வேலை கிடைத்துவிடுகிறது. வாசனாவை ஒருதலையாகக் காதலிக்கவும் தொடங்குகிறார். ஒரு கட்டத்தில் இருவரும் காதலிக்கத் தொடங்கி விடுகின்றனர்.  
இந்நிலையில், இவர்கள் வேலை பார்க்கும் நிறுவனத்தின் முதலாளியின் மகன் மது ஒருநாள் வாசனாவை பார்க்கிறான். இறந்து போன தன்னுடைய காதலிபோல் இருக்கும் அவள்மீது காதல் கொள்கிறான். அங்கேயே நல்ல நண்பர்களாக பழகும் மதுவுக்கும், அசோக்குக்கும் இதில் போட்டி ஏற்படுகிறது. இந்தநிலையில் யாருடைய காதல் வெற்றி பெற்று, வாசனா யாருடன் சேர்ந்தாள் என்பதே மீதிக்கதை.
# புனித மரியாள் பேராலயம், காலி

இலங்கையின் தென்மாகாணத்தின் தலைநகரமான காலியில் உள்ள **புனித மரியாள் பேராலயம்** காலி கத்தோலிக்க மறை மாவட்டத்தின் பேராலயம் ஆகும். இது காலி நகரத்தின் முக்கியமான ஒரு கட்டிடமாக விளங்குகிறது. இப் பேராலயம் இயேசு சபையினரால் 19 ஆம் நூற்றாண்டின் இறுதிப் பகுதியில் கட்டப்பட்டது. பெல்சியம் நாட்டினரும், இயேசு சபையைச் சேர்ந்தவருமான யோசேப் வான் ரீத் இதன் முதல் ஆயராக இருந்தார்.
# ஒலிம்பிக் உறுதிமொழி

**ஒலிம்பிக் உறுதிமொழி** (*Olympic Oath*) ஒலிம்பிக் விளையாட்டுப் போட்டியின் துவக்கவிழாவின்போது பங்கேற்கும் *ஒவ்வொரு* ஒலிம்பிக் போட்டியாளர் சார்பாக ஒரு விளையாட்டாளரும், பணியாற்றும் *ஒவ்வொரு* நடுவர் மற்றும் போட்டி அலுவலர் சார்பாக ஒரு நடுவரும் எடுத்துக்கொள்ளும் உறுதிமொழி ஆகும். போட்டியை நடத்துகின்ற நாட்டின் அணியிலிருந்து ஓர் விளையாட்டாளர் ஒலிம்பிக் கொடியின் ஓர் முனையைப் பிடித்துக்கொண்டு பின்வரும் உறுதிமொழியை எடுக்கிறார் :  
:*இந்த ஒலிம்பிக் விளையாட்டுக்களில் அந்தந்த விளையாட்டுக்களின் விதிகளை மதித்தும் கடைபிடித்தும், எவ்வித ஊக்கமருந்து அல்லது பிற மருந்துகள் இல்லாது அந்த விளையாட்டுக்களை விளையாட பொறுப்பேற்றும், நேர்மையான விளையாட்டு மனப்பாங்குடன் விளையாட்டின் சிறப்புக்காகவும் எங்கள் அணிகளின் பெருமைக்காகவும் நாங்கள் கலந்து கொள்கிறோம் என்று அனைத்து போட்டியாளர்களின் சார்பாக நான் உறுதியளிக்கிறேன்.*  
2010 கோடைக்கால இளையோர் ஒலிம்பிக்கிலிருந்து, கூடுதலாக போட்டி நடத்தும் நாட்டிலிருந்து பயிற்றுனர் ஒருவரும் அனைத்துப் பயிற்றுனர்கள் சார்பாக உறுதிமொழி எடுத்துக்கொள்கிறார்:  
:*ஒலிம்பிக் இயக்கத்தின் அடிப்படைக் கொள்கைகளுக்கேற்ப நேர்மையான விளையாட்டு மனப்பாங்கு மற்றும் சமநிலை உணர்வுகளோடு விளையாடவும் கடைபிடிக்கவும் பொறுப்பேற்றுக் கொண்டு அனைத்து பயிற்றுனர்கள் மற்றும் போட்டியாளர்களுடன் வந்துள்ள பிற உறுப்பினர்கள் சார்பாக நான் உறுதியளிக்கிறேன்*  
பெய்ஜிங்கில் நடந்த 2008 ஒலிம்பிக்கில் சீனத்திலும் துரினில் நடந்த 2006 குளிர்கால ஒலிம்பிக்கில் இத்தாலியத்திலும் உறுதிமொழி எடுக்கப்பட்டன.
# புனித லூசியா பேராலயம்

கொழும்பில் உள்ள **புனித லூசியா பேராலயம்** இலங்கையின் ரோமன் கத்தோலிக்கப் பேராயத்தின் பேராயரின் இருப்பிடம் ஆகும். இலங்கையின் தலை நகரமான கொழும்பு நகரின் வடகிழக்குப் பகுதியில் உள்ள கொட்டாஞ்சேனை என்னும் இடத்தில் இது அமைந்துள்ளது. 18,240 சதுர அடி பரப்பளவு கொண்ட இடத்தில் அமைந்துள்ள இப் பேராலயம், புனித லூசிக்கு அர்ப்பணம் செய்யப்பட்டுள்ளது. ஒல்லாந்தர் காலத்தில் கத்தோலிக்கரின் வணக்கத்தலமாக இருந்த ஒரு சிறிய கட்டிடத்தில் இருந்தே இது தோற்றம் பெற்றதாகச் சொல்லப்படுகிறது.
# உடத்தலவின்னை ஜாமியுல் அஸ்ஹர் மத்திய கல்லூரி

மத்திய மாகாணத்தில் உள்ள பழமைமிக்க முஸ்லிம் பாடசாலைகளுள் ஒன்றாகத் திகழும் **ஜாமியுல் அஸ்ஹர் மத்திய கல்லூரி** 1921ஆம் ஆண்டு நிறுவப்பட்டது.
# உடத்தலவின்னை ஜாமியுல் அஸ்ஹர் மத்திய கல்லூரி

## கல்லூரி கீதம்

இறைவா இறைவா எங்கும் நிறைவா
:ஏகனே நீ துணைவா
மறையோர் புகழ்ந்தி டும் மண்ணுயிர்க்கதிபதி
:மாண்புடை மெய் இறைவா
:(இறைவா)  
மலையகம் புகழ் ஜாமியுல் அஸ்ஹர்
:கலைவிளை மாணவரேமக்கே
மாண்புறு கல்வி சீரிய வாழ்வு
:நேர்வழி அருள்வாயே
:(இறைவா)  
ஆசிரியர்க்கடி பணிந்தே
:அன்புடனெ கலை பயின்றே
மாசறு குணமும் நேசம்வளர்ந்திடப்
:பாசமருள் இறைவா
:(இறைவா)  
சற்குரு பெற்றோருர் றோரும்
:வாழ்வை நித்தியம் பெற்றே -
பொற்புறு நேர்வழி நீடூலிவல
:இரட்சகனே அருள்வாயே
:(இறைவா)
# உடத்தலவின்னை ஜாமியுல் அஸ்ஹர் மத்திய கல்லூரி

## வரலாறு

இக்கல்லூரி 1921 ம் ஆண்டில் பிரித்தானிய ஆட்சிகாலத்தில் ஒரு கிராமப் புற சாதாரண பாடசாலையாக நிறுவப்பட்டது.
# உடத்தலவின்னை ஜாமியுல் அஸ்ஹர் மத்திய கல்லூரி

## பலரும் அறிந்த பழைய மாணவர்கள்

- யு. எல். எம். நௌபர்
- பீ. எம். புன்னியாமீன்
# இரா. செழியன்

**இரா. செழியன்** (28 ஏப்ரல் 1923 - 6 சூன் 2017) அரசியல்வாதி, இந்திய நாடாளுமன்ற உறுப்பினர், எழுத்தாளர் எனப் பல தகுதிகளைக் கொண்டவர். பிறந்த ஊர் நாகப்பட்டினம் மாவட்டம். திருக்கண்ணபுரம் சனநாயக உரிமைகளைப் பேணிக் காப்பதிலும் ஊழலுக்கு எதிரான முயற்சிகளிலும் ஈடுபட்டவர். மறைந்த நாவலர் நெடுஞ்செழியனின் தம்பி ஆவார். சிறுகதைகள், நாடகங்கள் எழுதியுள்ளார்.  
இவர் ஒரு முறை மக்களவை உறுப்பினராகவும், 4 முறை மாநிலங்களவை உறுப்பினராகவும் இருந்துள்ளார். இவர் இரா. நெடுஞ்செழியனின் தம்பி ஆவார்.
# இரா. செழியன்

## கல்வி

பட்டுக்கோட்டையில் உயர்நிலைப் பள்ளிப் படிப்பு.
அண்ணாமலைப் பல்கலைக் கழகத்தில் பி.எஸ்.சி.ஆனர்ஸ (கணக்கு)
# இரா. செழியன்

## அரசியல் வாழ்க்கை

மாணவர் காலத்திலேயே திராவிட இயக்கத்தில் சேர்ந்தார். திராவிட முன்னேற்றக் கழகம் தொடங்கப்பட்டபோது அண்ணாதுரையுடன் நெருக்கமாகப் பழகினார். அவரைத் தம் தலைவராகவும் வழிகாட்டியாகவும் கொண்டு அரசியல் வாழ்வை நடத்தினார். 1977 இல் இரா. நெடுஞ்செழியன், இராசாராம் ஆகியோர் உடன் சேர்ந்து 'மக்கள் திராவிட முன்னேற்றக் கழகம்' எனும் கட்சியைத் உருவாக்கினார்.
- 1962 இல் நாடாளுமன்றத் தேர்தலில் பெரம்பலூரில் வெற்றி பெற்றார்.
- 1967 ஆம் ஆண்டு நடந்த நாடாளுமன்றத் தேர்தலில் கும்பகோணத்தில் வெற்றிபெற்றார்.
- 1977இல் தி.மு.க.விலிருந்து விலகி சனதாக் கட்சியில் சேர்ந்து இந்திய அரசியலில் ஈடுபட்டார். அப்போது செயப்பிரகாசு நாராயணனுடன் இணைந்து செயல்படுகிற வாய்ப்புக் கிட்டியது.
- 1977 ஆம் ஆண்டில் நடந்த தேர்தலில் அவர் தோல்வி அடைந்தார்.
- 1978 இல் மாநிலங்களவை உறுப்பினர் ஆனார்.
- 1988 இல் சனதாக் கட்சி உடைந்து வி. பி. சிங் தலைமையில் சனதா தளம் என்னும் கட்சி தோன்றியது. சனதா தளத்தில் செழியன் முக்கிய பொறுப்பு வகித்தார்.
- இராமகிருட்டின எக்டே தலைமையில் லோக தளம் உருவானது. அக்கட்சியில் துணைத் தலைவர் ஆனார்.
- 2001இல் அரசியலிலிருந்து விலகினார்.
# இரா. செழியன்

## சாதனைகள்

- 1975-76 நெருக்கடிக் கால அத்துமீறல்களை ஷா கமிசன் விசாரித்து 525 பக்கங்களில் அறிக்கை அளித்தது. மூன்று மடலங்கள் கொண்ட இவ்வறிக்கையை அப்போதைய இந்திய அரசு கிடப்பில் போட்டது. செழியன் அதனை மீட்டெடுத்து ஒரு நூலாக வெளியிட்டார். (Shah Commission Report -Lost and Regained)
- இருபது ஆண்டுகளாக பாராளுமன்றத்தில் உறுப்பினராக இருந்து உரையாற்றினார். பாராளுமன்றத்தில் அவர் பேசிய உரைகளின் தொகுப்பு நூலாக (Parliament for The People) வெளிவந்துள்ளது.
- 1934 ஆம் ஆண்டு முதல் அவர் சேகரித்த 6500 நூல்களை வேலூர் தொழில் நுட்பப் பல்கலைக் கழகத்திற்கு நன்கொடையாக கொடுத்தார்.
- தமிழ்நாடு அரசு 2005 ஆம் ஆண்டில் பெரியார் விருது செழியனுக்கு வழங்கியது.
# இலக்கண நூல்கள்

இலக்கணம் என்பது தமிழில் மொழிப்பாங்கை உணர்த்தும் நூல். ஒரு வகையில் மொழியியல் என்னும், தமிழியல் என்றும் கூறத்தக்கவை. இன்று தமிழில் கிடைத்துள்ள பழமையான முழுமையான நூல் தொல்காப்பியம். தொல்காப்பியத்தில் *என்ப*, *என்மனார் புலவர்* முதலான தொடர்களால் அதற்கு முன்பே இருந்த தமிழ் இலக்கண நூல்கள் சுட்டப்பட்டுள்ளன.  
தமிழில் உள்ள இலக்கண நூல்களைத் தொகுப்பிலக்கண நூல்கள், தனியிலக்கண நூல்கள் எனவும் பாகுபடுத்திக் காணமுடிகிறது. இந்த வகையில் அமைந்துள்ள இலக்கண நூல்கள் *தமிழ் இலக்கண நூல்கள்* என்னும் தலைப்பில் தனி நூலாக வெளிவந்துள்ளது. அன்றியும் மறைந்துபோன தமிழ் இலக்கண நூல்களும், சில பால்கள் மட்டும் உரைநூல்களில் கிடைக்கப்பெற்றுத் தொகுக்கப்பட்டுள்ள இலக்கண நூல்களும் உள்ளன.
# இலக்கண நூல்கள்

## தொகுப்பிலக்கண நூல்கள்

எழுத்து, சொல், பொருள், யாப்பு, அணி, பிரபந்தம், புலமை என்றெல்லாம் பாகுபடுத்திக்கொண்டு தமிழ் இலக்கண நெறி விரிந்துள்ளது. இவற்றில் சில பகுதிகளைத் தொகுத்துக் கூறும் இலக்கண நூல்களைத் **தொகுப்பிலக்கண நூல்கள்** என்று வகைப்படுத்திக் கொண்டுள்ளோம்.  
| நூல் | காலம் (நூற்றாண்டு) | இலக்கணப் பகுப்புப் புலங்கள் |  |
| --- | --- | --- | --- |
| தொல்காப்பியம் | கி.மு.4 | எழுத்து, சொல். பொருள் (யாப்பு, அணி பகுதிகள் உள்ளன. வாய்மொழி, பிசி போன்ற சிற்றிலக்கிய (பிரபந்த) வகைகள் பற்றிய குறிப்பும் பொருளதிகாரத்தில் உள்ளடக்கம்) (3 புலம்) |  |
| நன்னூல் | கி.பி.13 | எழுத்து, சொல், (2 புலம்) |  |
| நேமிநாதம் | 12 | எழுத்து, சொல் (2 புலம்) |  |
| முத்துவீரியம் | 19 | எழுத்து, சொல், பொருள், யாப்பு, (பிரபந்தங்கள் உள்ளடக்கம்) அணி (பொருள்கோள் உள்ளடக்கம்) (5 புலம்) |  |
| குவலயானந்தம் (மாணிக்கவாசகர் இயற்றியது) | 19 | உறுப்பியல், அணியியல், சித்திரவியல் (3 புலம்) |  |
| அறுவகை இலக்கணம் | 19 | எழுத்து, சொல், பொருள், யாப்பு, அணி, புலமை (6 புலம்) | } |
# இலக்கண நூல்கள்

## தனி-இலக்கண நூல்கள்

தமிழ் மொழியின் இலக்கணப் பகுதிகளில் ஒரே ஒரு இலக்கணப் பகுதியை மட்டும் விளக்கும் இலக்கண நூல்கள் தனித்தனியே தோன்றியுள்ளன.  
| நூல் | காலம் (நூற்றாண்டு) | நூல் விளக்கும் இலக்கணப் பகுதி |  |
| --- | --- | --- | --- |
| இறையனார் அகப்பொருள் | கிறித்துவுக்கு முன் | அகப்பொருள் |  |
| புறப்பொருள் வெண்பாமாலை | 9 | புறப்பொருள் |  |
| நம்பி அகப்பொருள் | 12 | அகப்பொருள் | } |
# இலக்கண நூல்கள்

## சிதைந்த இலக்கண நூல்கள்

முழுமையாகக் கிடைக்காத நூல்களைச் சிதைந்த இலக்கண நூல்கள் என்று இங்குக் குறிப்பிடுகிறோம். பிற இலக்கண நூல்களுக்கு உரை எழுதிய ஆசிரியர்கள் உரையோடு தொடர்புடைய சில இலக்கண நூற்பாக்களை நூலின் பெயருடன் ஆங்காங்கே குறிப்பிட்டுக் காட்டியுள்ளனர். பிற்கால அறிஞர்கள் அவற்றை ஒன்று திரட்டி உரிய நூலின் பெயரைத் தலைப்பாக்கி அவற்றை நூலாக்கிக் காட்டியுள்ளனர். இவை சிதைந்த இலக்கண நூல்கள்  
| நூலின் பெயர் | காலம்
நூற்றாண்டு | நூலைப்பற்றிய குறிப்பு |
| --- | --- | --- |
| அகத்தியம் | தொல்காப்பியம்
நூலுக்கு முன் |  |
| அவிநயம் | 6 | இதனை முதன்முதலில் தொகுத்தவர் மயிலை சீனி வேங்கடசாமி |
| காக்கை பாடினியம் | 6 | } |
# பன்னிரண்டாம் கிரகோரி (திருத்தந்தை)

**திருத்தந்தை பன்னிரண்டாம் கிரகோரி** (; c. 1326 – 18 அக்டோபர் 1417), இயற்பெயர் **ஆஞ்சலோ கொரேர்**, கத்தோலிக்க திருச்சபையின் திருத்தந்தையாக 30 நவம்பர் 1406 முதல் ஜூலை 1415 வரை இருந்தவர் ஆவார். இவருக்கு முன் ஏழாம் இன்னசெண்ட் திருத்தந்தையாக இருந்தார். காண்ஸ்தான்சு பொதுச்சங்கத்தின் பரிந்துரையின்படி மேற்கு சமயப்பிளவினை முடிவுக்கு கொண்டுவர இவர் பதவி விலகினார். இவருக்குப்பின் திருத்தந்தை ஐந்தாம் மார்ட்டின் திருத்தந்தையாக தேர்வானார்.  
ஆஞ்சலோ கொரேர் வெனிசின் காஸ்தெல்லோவின் ஆயராக 1380இல் நியமிக்கப்படார். 1 டிசம்பர் 1390இல் காண்ஸ்தான்தினோபிளின் பட்டம் சார்ந்த மறைமுதுவராக நியமிக்கப்படார். 12 ஜூன் 1405இல் திருத்தந்தை ஏழாம் இன்னசெண்டால் கர்தினாலாக உயர்த்தப்பட்ட இவர் காண்ஸ்தான்தினோபிளின் திருத்தூதரக மேளாலராக 30 நவம்பர் 1406 முதல் 23 அக்டோபர் 1409 வரை பணியாற்றினார். 1406இல் நடந்த திருத்தந்தைத் தேர்தலில், அமைதி ஏற்பட எதிர்-திருத்தந்தை பதின்மூன்றாம் பெனடிக்ட் பதவி விலகி, புதிய தேர்தலுக்கு சம்மதித்தால் தாமும் பதவி விலகுவதாக அளித்த உறுதிமொழியின்பேரில் இவர் திருத்தந்தையாக தேர்வானார்.  
காண்ஸ்தான்சு பொதுச்சங்கத்தின் பரிந்துரையின்பேரில் இவர் பதவி விலகினார். அச்சங்கம் இவருக்கு போர்தோவின் கர்தினால் ஆயர் என்னும் பட்டம் அளித்தது. இவர் இறக்கும்வரை அடுத்த திருத்தந்தை தேர்வாகவில்லை என்பது குறிக்கத்தக்கது. பதவி விலகளுக்குப்பின்பு மறைந்த வாழ்வு வாழ்ந்தார். 28 பெப்ரவரி 2013இல் பதினாறாம் பெனடிக்டின் பணி துறப்புக்கு முன்பு கடைசியாக பணி துறந்த திருத்தந்தை இவர் ஆவார்.
# கொலம்பியா பிக்சர்ஸ்

**கொலம்பியா பிக்சர்ஸ்** என்பது ஓர் ஐக்கிய அமெரிக்க திரைப்படத் தயாரிப்பு மற்றும் வெளியீட்டுக் கலையகமாகும். இது ஜப்பானிய சோனி நிறுவனத்தின் துணை நிறுவனமான, சோனி என்டர்டைன்மென்டின் துணை நிறுவனமான, சொனி பிக்சர்ஸ் என்டர்டைன்மென்டின் சொந்த நிறுவனமான, கொலம்பியா டிரைஸ்டார் மோஸன் பிக்சர் குரூபின் ஒரு பகுதியாக இருக்கின்றது. இந் நிறுவனம் உலகிலுள்ள முன்னணி திரைப்படக் கலையகங்களில் ஒன்றாகும். இது மேஜர் பிலிம் ஸ்டூடியோவின் அங்கத்தினர்களுள் ஒன்றாக விளங்குகின்றது.  
இந்த நிறுவனம் 1918 இல், கோன்-பிராண்ட்-கோன் பிலிம் சேல்ஸ் என்ற பெயரில், சகோதரர்களான ஜக் கோன், ஹரி கோன் மற்றும் ஜோ பிராஃண்டால் ஆரம்பிக்கப்பட்டது. இதன் முதலாவது திரைப்படம் 1922 ஆம் ஆண்டு ஆகஸ்டில் வெளியிடப்பட்டது.
# கொலம்பியா பிக்சர்ஸ்

## வரலாறு

### ஆரம்பகாலம்

கொலம்பியா பிக்சர்சின் முன்னோடி நிறுவனமான, **சிபிசி பிலிம் சேல்ஸ் கோர்ப்பரேசன்**, 1918 இல் ஹரி கோன் மற்றும் அவரது சகோதரர்களான ஜக் கோன், ஜோ பிராஃண்டால் ஆரம்பிக்கப்பட்டது.
# கொலம்பியா பிக்சர்ஸ்

## வரலாறு

### 1990கள்

1994 ஆம் ஆண்டு பெப்ரவரி 21 இல் கொலம்பியா பிக்சர்ஸ் டெலிவிசனும் டிரைஸ்டார் டெலிவிசனும் **கொலம்பியா டிரைஸ்டார் டெலிவிசன்** (CTT) என்ற பெயரில் இணைந்துகொண்டன.
# கொலம்பியா பிக்சர்ஸ்

## சின்னம்

கொலம்பியா பிக்சர்சின் சின்னம், அமெரிக்கக் கொடி போர்த்திய ஒரு பெண் தீப்பந்தத்தை கையிலேந்தி நிற்கும் வண்ணம் அமைந்துள்ளது. இச் சின்னம் ஐந்து தடவைகள் பாரிய மாற்றங்களுக்கு உள்ளாக்கப்பட்டுள்ளது.
# மைசூர் டி. சௌடையா

**மைசூர் டி. சௌடையா** (1895 - 19 சனவரி 1967) எனப் பிரபலமாக அறியப்படும் திருமாகூடலு சௌடையா இந்தியா கர்நாடக மாநிலத்தைச் சேர்ந்த ஒரு கருநாடக இசை வயலின் வாத்தியக் கலைஞராவார். ஏழு தந்திகள் கொண்ட வயலினை அறிமுகப்படுத்தி அதனை பாடகர்களுக்குப் பக்கவாத்தியமாக வாசித்ததுடன் தனி வயலின் கச்சேரிகளும் செய்தவர்.
# மைசூர் டி. சௌடையா

## இளமைக் காலம்

திருமாகூடலு என்ற கிராமத்தில் அகஸ்திய கௌடா, சுந்தரம்மா தம்பதியருக்கு மகனாகப் பிறந்தார். இவரது தாயார் சுந்தரம்மா ஒரு இசைவாணி.  
சிறு வயதிலேயே பள்ளிப்படிப்பைத் துறந்த சௌடையா, முதலில் தனது தாயாரிடம் இசை பயில ஆரம்பித்தார்.  
பின்னர் முறையாக சங்கீதம் கற்றுக்கொள்வதற்காக இவரது மாமன் மைசூர் அரண்மனையில் பாடகராக இருந்த *பிதரம்* கிருஷ்ணப்பா என்பவரிடம் குருகுலவாச முறைப்படி மாணாக்கராகச் சேர்த்துவிட்டார்.  
சௌடையா வயலின் வாத்தியத்தில் பயிற்சி பெற்றார். சுமார் 20 ஆண்டுகள் கடுமையான பயிற்சி தொடர்ந்தது. மாணாக்கர் என்ற நிலையிலிருந்து கிருஷ்ணப்பாவின் கச்சேரிகளுக்கு பக்க வாத்தியம் வாசிப்பவர் என்ற நிலைக்கு முன்னேறினார்.
# மைசூர் டி. சௌடையா

## இசைக் கச்சேரிகள்

இருபதாம் நூற்றாண்டின் இரண்டாவது, மூன்றாவது பத்தாண்டு காலங்களில் கருநாடக இசை மக்கள் மத்தியில் பிரபலமடைந்திருந்தது. ஆனால் அக்காலகட்டத்தில் ஒலிபெருக்கிகள் இருக்கவில்லை. அதனால், கூட்டத்தின் கடைசி வரிசையில் இருப்பவர்களுக்கும் கேட்கக்கூடியதாக, பாடகர்கள் தமது குரலை உயர்த்திப் பாடுவார்கள். ஆனால் வயலினில் ஒரே அளவு ஒலியைத்தான் எழுப்பமுடியும்.  
இதனைப்பற்றி சிந்தித்த சௌடையா, இந்தக் குறையை நிவர்த்தி செய்ய, ஒரு தொழிலாளியின் உதவியோடு ஏழு தந்திகள் கொண்ட ஒரு வயலினை உருவாக்கினார். இதன் ஒலி சாதாரண வயலினைவிட அதிக தூரம் பரவக்கூடியதாக இருந்தது.  
இப்படியான அசாதாரணமான ஒரு வாத்தியத்தை கருநாடக இசையில் பயன்படுத்த வழிவகை செய்யவேண்டும். அதற்கான திறனையும் சௌடையா வளர்த்துக்கொண்டார். மைசூர் அரசவையில் ஆஸ்தான வித்துவானாக இருந்த சேஷண்ணா என்பவர் இந்தப் புதுமையான வாத்தியத்தை மிகவும் மெச்சினார்.  
பல ஆண்டுகள் தொடர்ந்து தனித்தும், பக்கவாத்தியமாகவும் வயலின் வாசித்து வந்தார். செம்பை வைத்தியநாத பாகவதர், அரியக்குடி இராமானுஜ ஐயங்கார், ஆலத்தூர் சகோதரர்கள், ஜி. என். பாலசுப்பிரமணியம், முசிரி சுப்பிரமணிய ஐயர், செம்மங்குடி சீனிவாச ஐயர், மதுரை மணி ஐயர் போன்ற பிரபல பாடகர்களுக்கு பக்கவாத்தியமாக வயலின் வாசித்துள்ளார்.  
இவரோடு பிரபல தாள வாத்தியக் கலைஞர்களான புதுக்கோட்டை தட்சணாமூர்த்திப் பிள்ளை, பாலக்காடு டி. எஸ். மணி ஐயர், பழனி சுப்பிரமணிய பிள்ளை போன்றோர் உடன் வாசித்துள்ளார்கள்.
- மைசூர் சட்டசபையில் மேலவை உறுப்பினராக நியமனம் (1957-58)
- சங்கீத கலாநிதி விருது, சென்னை மியூசிக் அகாதமியால் வழங்கப்பட்டது (1957)
- கான கலா சிந்து, *மைசூர் ஸ்ரீ பிரசன்ன சீதாராம மந்திரம் சங்கீத சம்மேளனம்* வழங்கியது (1958)
- சங்கீத ரத்னாகர, சிருங்கேரி ஸ்ரீ சங்கராச்சாரிய சுவாமிகள் வழங்கியது (1960)
# மைசூர் டி. சௌடையா

## மாணாக்கர்கள்

மைசூரிலும் பெங்களூரிலும் *ஐயனார் இசைக்கல்லூரி* என்ற இசைக் கல்லூரிகளைத் தொடங்கி பல மாணவர்களைப் பயிற்றுவித்தார்.  
வி. சேதுராமையா, ஆர். கே. வெங்கடராம சாஸ்திரி, மைசூர் வி. ராமரத்தினம், கண்டதேவி அழகிரிசாமி, சி. ஆர். மணி ஆகியோர் குறிப்பிடத்தக்க மாணாக்கர்கள்.
# தயாரிப்பு நிறுவனம்

**தயாரிப்பு நிறுவனம்**, **தயாரிப்பு இல்லம்**, **தயாரிப்பகம்** அல்லது ஒரு **தயாரிப்புக் குழு** என்பது நிகழ்த்து கலை, புதிய ஊடக கலை, திரைப்படம், தொலைக்காட்சி, வானொலி, வரைகதை, ஊடாடும் கலை, நிகழ்பட ஆட்டம், வலைத்தளம் மற்றும் நிகழ்படம் போன்ற துறைகளின் படைப்புகளுக்காக உடல் ரீதியாக மற்றும் தேவையான நிதியுதவி செய்யும் ஒரு வணிகமாகும். பொதுவாக இந்த சொல் ஒரு குறிப்பிட்ட தயாரிப்பை உருவாக்குவதற்கான தொழில்நுட்ப அம்சங்களுக்கு பொறுப்பான அனைத்து நபர்களையும் குறிக்கிறது. உதாரணமாக ஒரு நாடகத் தொடரின் தயாரிப்பு குழுவில் இயங்கும் குழுவினர் மட்டுமல்லாமல் நாடக தயாரிப்பாளர், வடிவமைப்பாளர்கள் மற்றும் உணவு உபசரிப்பாளர் போன்ற பலர் அடங்கும்.  
திரைப்படத்திற்குத் தேவைப்படும் விளம்பரம் முதல், ஆட்களை தேர்வு செய்வது வரை அனைத்து பணிகளும் இக்குழுமத்தினரால் செய்துமுடிக்கப்படும். தற்போது, பல முன்னணி தொழில்நுட்ப பெருநிறுவனங்களும், பிரமுகர்களும் திரைப்படத்தில் முதலீடு செய்ய ஆர்வம் காட்டி வருகின்றனர்.
# தயாரிப்பு நிறுவனம்

## திரைப்படத் தயாரிப்பு நிறுவனங்கள்

| நிறுவனத்தின் பெயர் | தலைமையகம் | குறிப்பிட்ட படங்கள் | ஆரம்பித்த ஆண்டு |  |
| --- | --- | --- | --- | --- |
| மாடர்ன் தியேட்டர்ஸ் | சேலம் | உத்தம புத்திரன், மந்திரி குமாரி, சர்வாதிகாரி, அலிபாபாவும் 40 திருடர்களும், வல்லவனுக்கு வல்லவன் | 1935 - 1982 |  |
| ஜெமினி ஸ்டூடியோஸ் | சென்னை | மங்கம்மாள் சபதம், மிஸ் மாலினி, அவ்வையார், வஞ்சிக்கோட்டை வாலிபன், வசூல்ராஜா எம்.பி.பி.எஸ் | 1940 - 1975 |  |
| ஏவிஎம் | சென்னை | என் மனைவி, முந்தானை முடிச்சு, பேரழகன் | 1945 - |  |
| கவிதாலயா | சென்னை | நெற்றிக்கண், அண்ணாமலை, திருமலை | 1981 - |  |
| ராஜ்கமல் பிலிம்ஸ் இன்டர்நேசனல் | சென்னை | ராஜ பார்வை, குணா, தேவர் மகன், சதிலீலாவதி, விருமாண்டி, விசுவரூபம் | 1981 - |  |
| மெட்ராஸ் டாக்கீஸ் | சென்னை | இருவர், நேருக்கு நேர், அலைபாயுதே, கன்னத்தில் முத்தமிட்டால், ஆயுத எழுத்து | 1995 - |  |
| எஸ் பிக்சர்ஸ் | சென்னை | முதல்வன், வெயில், ஈரம் | 1999 - |  |
| சன் பிக்சர்ஸ் | சென்னை | அயன், எந்திரன், மங்காத்தா | 2008 - |  |
| கிளவுட் நைன் மூவீஸ் | சென்னை | தமிழ்ப் படம், தூங்கா நகரம், மங்காத்தா, வட சென்னை | 2008 - |  |
| திருக்குமரன் என்டேர்டைன்மென்ட் | சென்னை | அட்டகத்தி, பீட்சா, பீட்சா II: வில்லா, தெகிடி, சரபம் | 2012 - | } |
# தாயகம் கடந்த தமிழ் மாநாடு

**தாயகம் கடந்த தமிழ் மாநாடு** என்பது சனவரி 2014 சனவரி 20-22 திகதிகளில் கோவையில் நடைபெற்ற ஒரு தமிழ் மாநாடு ஆகும். உலகத் தமிழ் இலக்கியம், தமிழ் மொழியில்/மொழிக் கல்வி, தாயகம் பெயர்தல், மொழிபெயர்ப்பு, தொழில்நுட்பச் சாத்தியக் கூறுகள் என்று பரந்த விடயப் பரப்பில் இந்த மாநாடு அமைந்திருந்தது.  
இந்த மாநாட்டினை கோவை தமிழ் பண்பாட்டு மையம் ஒழுங்குசெய்தது. இதில் 10 மேற்பட்ட நாடுகளைச் சேர்ந்த 40 வரையான அறிஞர்கள் கலந்து கொண்டார்கள்.
# தாயகம் கடந்த தமிழ் மாநாடு

## அமர்வுகள்

- தாயகம் கடந்த தமிழ்: ஓர் அறிமுகம்
- தாயகம் பெயர்தல்: வலியும் வாழ்வும்
- புதிய சிறகுகள்
- தொழில் நுட்பம் தரும் வாய்ப்புக்கள்
- தமிழ் கூறும் ஊடக உலகம்
- மொழிபெயர்ப்பு: வெளி உலகின் வாயில்
- தாயகத்திற்கப்பால் தமிழ்க் கல்வி
# 2014 அனைத்துலக மகளிர் நாள் நிகழ்வும் மாநாடும்

**அனைத்துலக மகளிர் நாள் நிகழ்வும் மாநாடும்** மார்சு 2014 முதலாம் திகதி அன்று கனடாவில், ரொறன்ரோவில் நடைபெற்ற ஒரு மாநாடும் நிகழ்வும் ஆகும். இது தமிழ் ஆங்கிலம் ஆகிய இரு மொழிகளிலும் நடைபெற்றது. பெண்களின் உரிமைகள், தமிழ்ப் பெண்கள் எதிர்நோக்கும் சிக்கல்கள், குறிப்பாக ஈழத்தில் தமிழ்ப் பெண்கள் எதிர்நோக்கும் வன்முறைகள், கொடுமைகள் உட்பட்ட பல விடயங்களை இந்த மாநாடு ஆய்ந்தது.  
இந்த மாநாட்டினை கனடா தமிழ் பெண்கள் மேம்பாட்டு அமைப்பு ஒழுங்குசெய்தது. இதில் பல்லின பெண்கள் அமைப்புகளும் கலந்து கொண்டன.
# 2014 அனைத்துலக இஸ்லாமிய தமிழ் இலக்கிய மாநாடு

**2014 அனைத்துலக இசுலாமிய தமிழ் இலக்கிய மாநாடு** என்பது 2014 பெப்ரவரி 14-16 திகதிகளில் கும்பகோணத்தில் நடைபெற்ற ஒரு தமிழ் மாநாடு ஆகும். இந்த மாநாட்டில் "தமிழக முசுலிம்களின் இசைப் பாடல் மரபுகள்" என்ற பொதுப்பொருளில் ஆய்வரங்கு நடைபெற்றது. இந்த மாநாட்டினை சென்னை இசுலாமிய இலக்கியக் கழகம் ஒழுங்கு செய்திருந்தது.
# 2014 அனைத்துலக இஸ்லாமிய தமிழ் இலக்கிய மாநாடு

## வெளியீடுகள்

- மாநாட்டு சிறப்பு இதழ்
- ஆய்வரங்கக் கோவை
- ஆலிப்புலவரின் *மிஃறாசு மாலை*
- அப்துல் ரகுமானின் *பாலை நிலா*
- மூன்றாவது மாநில மாநாட்டில் நடைபெற்ற படைப்பிலக்கியப் பயிலரங்கு கருத்துரைத் தொகுப்பு நூல்
- *எழுதுகோல்* காலாண்டிதழ்
- பல்துறை நூல்கள்
# எம்பக்க தேவாலயம்

**எம்பக்க தேவாலயம்** (*Embakka Devalaya*, ) இலங்கை வரலாற்றில் கம்பளை இராச்சியத்தின் மூன்றாம் விக்கிரபாகு மன்னனினால் கிபி 1370 இல் அமைக்கப்பட்டது. ஒரு கதிர்காமத் தெய்வத்திற்கு (முருகன்) அர்ப்பணிக்கப்பட்ட கோவில் ஆகும்.
# எம்பக்க தேவாலயம்

## வாய் மொழி வரலாறு

கண்டி வியனமுழ எனும் இடத்தை சேர்ந்த மேல வாத்தயக்காரன் ஒருவன் கடுமையான குஷ்ட ரோகத்தால் அவதியுற்ற போது தன்னை இந்த நோயின் அவலத்திலிருந்து மீட்டெடுக்கும்படி அவன் கதிரமலைக் கந்தனிடம் (முருகனிடம்) தவஞ்செய்து நேர்த்திக் கடன் வைத்தான். அதனைத் தொடர்ந்து அவனுக்கு அந்த நோயில் இருந்து சுகம் கிடைத்தது.அதனால் மகிழ்ச்சியடைந்த அவன், வருடந்தோறும் கதிர்காமத்துக்குச் சென்று, பூஜை வழிபாடுகள் செய்து கந்தப் பெருமானை வழிபட்டு வந்தான்.ஒருநாள் கதிர்காமக் கந்தன் அவனுக்கு காட்சியளித்து எம்பக்க எனும் ஊருக்குப் போகும் படியும், ஊரில் நல்ல தகவல் கிடைக்குமென்றும் அருளிச் சென்றார்.எம்பக்க எனும் ஊருக்கு அவன் போன போது அவனுக்கு அந்த விசித்திரமான செய்தி கிடைத்தது.'எம்பக்க' என்ற கிராமத்து தச்சன் ஒருவன் கதிர மரம் ஒன்றை தரிசித்தபோது ஐந்தாறு அடி உயரத்துக்கு அதில் இருந்து இரத்தம் சீறிப் பாய்ந்ததாம். உடனே அவ்விடத்துக்குச் சென்ற வாத்தியக்காரன் கதிர்காமக் கந்தன் தனக்கு காட்சியளித்து சொன்ன செய்தியைக் கூறி மேலவாத்தியம் இசைத்து வழிபடத் தொடங்கினான்.அதை கண்ட ஊர் மக்களும் கதிரமலைக் கந்தனை (முருகனை) வழிபடத் தொடங்கினர்.
# எம்பக்க தேவாலயம்

## வரலாறு

கி.பி. 1370 ஆம் ஆண்டு கம்பளை இராச்சியத்தை 3 ஆம் விக்கிரமபாகு மன்னன் ஆட்சி செய்தபோது எம்பெக்க என்ற இடத்தில் மக்கள் கதிர்காமக் கந்தனுக்கு வழிபாடு செய்வதை கண்ணுற்று அங்கு ஒரு தேவாலயத்தை அமைக்க நன்கொடையும் உதவி, உபகாரங்களும் செய்துள்ளான். தேவாலயத்தின் பணிகளுக்கென 67 பேரை நியமித்தான். இக்கோயிலின் நிர்வாகத்தை அரத்தன பணிக்கி என்ற மேல வாத்தியக்கார வம்சத்தினரே கவனித்து வருகின்றனர். இக்கோவிலின் பூந்தோட்டத்தினை கவனித்துக் கொண்டிருப்பவர்கள் 'கங்காணி வீட்டு' (தச்சன்) பரம்பரையினர். பிரதான நிர்வாகிகளாக விதானை ஒருவரும், வண்ணக்குரால என்பவரும் நிலமேயால் நியமிக்கப்பட்டுள்ளனர். இன்றும் தேவாலய நிர்வாகத்தை அரசனால் அன்று நியமிக்கப்பட்ட வம்சத்தினரே கவனித்து வருகின்றனர்.
# எம்பக்க தேவாலயம்

## தேவாலயத்தின் கட்டிடஅமைப்பு

தேவாலயம் ஐந்து வேறு வேறான கட்டிடங்களை உள்ளடக்கியதாக அமைக்கப்பட்டுள்ளது
# எம்பக்க தேவாலயம்

## தேவாலயத்தின் கட்டிடக்கலை

தேவாலயத்தின் கட்டிடத் தொகுதி எட்டு பிரிவுகளைக் கொண்டுள்ளது.
# எம்பக்க தேவாலயம்

## தேவாலயத்தின் கூரை அமைப்பு

மேலவாத்திய மண்ட கூரை அமைப்பு பல தனிச் சிறப்பு உடைத்து  
வாத்தியக்கார மண்டபம் என்றழைக்கப்படும் முன் மண்டபம் சற்று நீண்டதும் அகலமானதுமாகும். இதன் நீளமான பக்கத்தில் ஆறு தூண்களும், அகலமான பக்கத்தில் நான்கு தூண்களும் கூரையைத் தாங்கி நிற்கின்றன.  
அதனைத் தவிர உட்புறம் நான்கு பக்கத்திலும் வரிசையாக மொத்தம் 32 தூண்கள் மேலும் கூரையைத் தாங்கி நிற்கின்றன. கூரையைத் தாங்கும் தூண்களுக்கும் கூரைக்கும் இடையில் இணைப்புப் பாலங்களாக சமாந்தரங்களாக இடது புறமாகவும் வலது புறமாகவும் 7 ஜோடித் தூண்கள் கிடையாகப் பொருத்தப்பட்டுள்ளன.  
- கூரையில் அகலவாக்கில் 12 பலகைகளும், நீளவாக்கில் 66 பலகைகளும் பொருத்தப்பட்டுள்ளன. இவற்றைத் தவிர கூரையின் இறங்கு பிரதேசத்தைப் பிரித்து அவற்றில் இரு புறமும் நீளவாக்கில் 41 பலகைகளும், அகலவாக்கில் 12 பலகைகளும் பொருத்தப்பட்டுள்ளன. இந்தப் பலகைகள் அனைத்தும் கூரையின் உச்சியில் இருந்து நாலாபுறமும் விரிந்து, ஒரு குடையை விரித்து வைத்த மாதிரி கூரையைத் தாங்கி நிற்கும் கிடையான தூண்களின் மேல் இறுக்கமாகப் பிணைக்கப்பட்டுள்ளன. இவை அனைத்தும் கூரையின் உச்சியில் "குருப்பாவை' என்றழைக்கப்படும் உத்தரத்தில் பிணைக்கப்பட்டிருக்கும்.
கலை அம்சம் கொண்ட பூமடலுடன் செதுக்கப்பட்டுள்ள இத்தகைய 'குருப்பாவை' யுடன் கூடிய உத்தரத் தூண் வேறு எங்குமே கிடையாது என்று சொல்லப்படுகின்றது. எந்த விதமான இரும்பு ஆணி வகைகளும் பாவிக்கப்படாமல் முற்றிலும் மரப் பொறிமுறை வேலைப்பாடுகள் மட்டுமே கொண்டு முழுக் கூரையும் அமைக்கப்பட்டுள்ளமையாகும்.
# எம்பக்க தேவாலயம்

## மரச் சிற்பக்கலை

தெல்மட தேவேந்திர மூலாச்சாரியார் தலைமையின் கீழ் நூற்றுக்கணக்கான சிற்பிகள் தேவாலயம் முழுவதும் மரச் சித்திர வேலைப்பாடுகளை செய்துள்ளனர்
- ஒரு தூணில் 4 என 32 தூண்களில் காணப்படும் மரச் சித்திர செதுக்கல்கள் 128
- ஒரு தூணில் 8 என 32 தூண்களில் காணப்படும் சீவல் மர செதுக்கல்கள் 256
- தூண்உச்சியில் செதுக்கப்பட்டுள்ள அலங்கார தாமரை மலர் வடிவங்கள் 64
- உத்தரத் தூண் மரச் சித்திர செதுக்கல்கள் 30
- உத்தர கிடைத் தூண் மரச் சித்திர செதுக்கல்கள் 36
மொத்தம் 514
# மலேசியா – சிங்கப்பூர் – மியன்மார் தமிழ் உறவுப்பாலம்: மாநாடு 2014

**மலேசியா – சிங்கப்பூர் – மியன்மார் தமிழ் உறவுப்பாலம்: மாநாடு 2014** என்பது எதிர்வரும் சூன் 7-8 ஆம் திகதிகளில் நடைபெற ஒழுங்குசெய்யப்படும் ஒரு மாநாடும் சுற்றுலாவும் ஆகும். நெடுங்காலம் தனிமைப்படுத்தப்பட்டு, சிறுபான்மையினர் ஒடுக்குமுறைக்கும் உட்பட்டு இருந்த மியன்மாரில் அண்மைக் காலத்தில் மேம்பட்ட அரசியல் சூழல் தோன்றி உள்ளது. நெடுங்காலம் ஒடுக்குமுறைக்குள் இருந்த தமிழ் மொழி, பண்பாட்டு, அடையாளக் கூறுகளை வளர்க்க உதவுவதை நோக்கக் கொண்டு இந்த அயல்நாடுகளுக்கு இடையிலான உறவுப்பால மாநாடு அமையவுள்ளதாகத் தெரிவிக்கிக்கப்பட்டுள்ளது.  
இந்த மாநாட்டினை மலேசிய செயகூர் தமிழர் சங்கம், சிங்கப்பூர் தமிழ் அமைப்புகள், மியன்மார் தமிழர் அமைப்புகள் இணைந்து மேற்கொள்கின்றன.
# மலேசியா – சிங்கப்பூர் – மியன்மார் தமிழ் உறவுப்பாலம்: மாநாடு 2014

## மாநாட்டின், சுற்றுலாவின் நோக்கங்கள்

1. மலேசியா – சிங்கப்பூர் – மியன்மார் தமிழ் ஆர்வலர்களிடையே நட்புறவை வளர்க்கவும்; தமிழ்மொழி, பண்பாடு மேன்மை அடைய ஏற்ற வழிவகைகளைக் கண்டறிதல்.
1. மூன்று நாட்டு இளையோரிடையே தமிழ்மொழி, பண்பாடு சார்ந்த விழிப்புணர்வை விதைப்பதற்கான வழிவகைகளைக்கண்டறிந்து வேண்டிய உதவிகளை நல்குதல்.
1. இந் நாடுகளில் குறிப்பாக மியன்மாரில் செயல்படும் தமிழ் வளர்ச்சி மையங்களில் தமிழ்க் கல்வியை கற்பிக்கவும், நூலகங்களை அமைக்கவும் உதவி நல்குதல்.
# வெண்ணிற இரவுகள் (திரைப்படம்)

**வெண்ணிற இரவுகள்** என்பது 2014 ஆம் ஆண்டு வெளிவரவிருக்கும் ஒரு மலேசியத் தமிழ்த் திரைப்படம் ஆகும். இது ஒரு காதல் நகைச்சுவைத் திரைப்படம். இந்தப் படத்தின் கதையும், படப்பிடிப்பும் மலேசியா - மியன்மார் - சிங்கப்பூர் ஆகிய மூன்று நாடுகளிலும் நடைபெற்றுள்ளது. இந்தப் படத்தில் விகடகவியும் சங்கீதா கிருட்ணசாமியும் முக்கிய கதாபாத்திரங்களில் நடிக்கிறார்கள்.  
வெண்ணிற இரவுகள் படம் இதுவரை அமெரிக்கா, பிரான்சு, நோர்வே(Norway), செர்மனி(Germany), இந்தியா, மியன்மார் உட்பட்ட நாடுகளில் சிறப்புக் காட்சிக்காக ஒளிப்பரப்பட்டுள்ளது.
# நிக்கோலசு ஹோல்ட்

**நிக்கோலசு ஹோல்ட்** (*Nicholas Hoult*, பிறப்பு: டிசம்பர் 7, 1989) ஒரு ஆங்கில திரைப்பட நடிகர் மற்றும் விளம்பர நடிகர் ஆவார். இவர் வார்ம் பாடிஸ், நரன் குல நாயகன், எக்ஸ்-மென் 7 போன்ற பல திரைப்படங்களிலும் மற்றும் ஹோல்பி சிட்டி, ஸ்கின்ஸ் போன்ற தொலைக்காட்சித் தொடர்களிலும் நடித்ததன் மூலம் மிகவும் பிரபலமான நடிகர் ஆனார்.
# நிக்கோலசு ஹோல்ட்

## ஆரம்பகால வாழ்க்கை

நிக்கோலஸ் ஹோல்ட் வோகின்காம், பெசிரே நகரில் பிறந்தார். இவர் 4 பிள்ளைகளில் முன்றாவதாக பிறந்தார்.
# நிக்கோலசு ஹோல்ட்

## திரைப்படங்கள்

இவர் நடித்த சில திரைப்படங்கள்:
| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2013 | எக்ஸ் மென் - ஃபர்ஸ்ட் கிளாஸ் | ஹாங்க் மெக்காய் / பீஸ்ட் |  |
| 2013 | வார்ம் பாடிஸ் | R |  |
| 2013 | நரன் குல நாயகன் | ஜாக் |  |
| 2014 | யூங் ஒன்ஸ் | ஃப்லெம் லீவர் |  |
| 2014 | எக்ஸ்-மென் 7 | ஹாங்க் மெக்காய் / பீஸ்ட் |  |
| 2014 | டார்க் ப்லேஸஸ் | லைல் | விரைவில் வெளியீடு |
| 2015 | மேட் மேக்ஸ்: ப்யூரி ரோட் | நுக்ஸ் | விரைவில் வெளியீடு |
| 2015 | கில் யுவர் ஃப்ரென்ட்ஸ் | படபிடிப்பில் |  |
# நிக்கோலசு ஹோல்ட்

## வீடியோ விளையாட்டு

| ஆண்டு | தலைப்பு | பாத்திரம் | குறிப்புகள் |  |
| --- | --- | --- | --- | --- |
| 2010 | Fable III (நீதி கதை) | எலியட் | குரல் | } |
# நிக்கோலசு ஹோல்ட்

## விருதுகள் மற்றும் பரிந்துரைகள்

| ஆண்டு | தலைப்பு | விருது | முடிவு |
| --- | --- | --- | --- |
| 2002 | அபௌட் அ பாய் | பீனிக்ஸ் பிலிம் கிரிடிக்ஸ் சொசைட்டி விருது |  |
| 2002 | அபௌட் அ பாய் | இளம் கலைஞர் விருது |  |
| 2002 | அபௌட் அ பாய் | பிராட்காஸ்ட் பிலிம் கிரிடிக்ஸ் அசோசியேசன் விருது |  |
| 2011 | எக்ஸ் மென் - ஃபர்ஸ்ட் கிளாஸ் | 38வது பீப்பிள்ஸ் சாய்ஸ் விருதுகள் |  |
| 2011 | எக்ஸ் மென் - ஃபர்ஸ்ட் கிளாஸ் | சாய்ஸ் திரைப்பட இரசாயனவியல் டீன் சாய்ஸ் விருது |  |
| 2013 | வார்ம் பாடிஸ் |  |  |
| 2013 | [[வார்ம் பாடிஸ் | டீன் சாய்ஸ் விருது சிறந்த நகைச்சுவை நடிகர் |  |
| 2013 | வார்ம் பாடிஸ் | டீன் சாய்ஸ் விருது சிறந்த ரொமான்ஸ் நடிகர் |  |
# சானிங் டேட்டம்

**சானிங் டேட்டம்** (*Channing Matthew Tatum*, பிறப்பு: ஏப்ரல் 26, 1980) ஒரு ஐக்கிய அமெரிக்க நடிகர் மற்றும் திரைப்படத் தயாரிப்பாளர் ஆவார். ஸ்டெப் அப், ஜி.ஐ. ஜோ: ரிட்டாலியேசன் உள்ளிட்ட 34 திரைப்படங்களும், சி. எஸ். ஐ மியாமி, சாடர்டே நைட் அலைவ் மற்றும் தி சிம்ப்சன்ஸ் தொலைக்காட்சித் தொடர்களிலும் நடித்துள்ளார்.  
இவர் தற்பொழுது 22 ஜம்ப் ஸ்றீட், யூப்பிட்டர் அசென்டிங்போன்ற திரைப்படத்தில் நடித்துகொண்டு இருகின்றார்.
# சானிங் டேட்டம்

## ஆரம்பகால வாழ்க்கை

சானிங் டேட்டம் அலபாமா நகரில் அமெரிக்கா நாட்டில் பிறந்தார். இவரின் தந்தை கே இவர் ஒரு விமான பணியாளராக செய்கின்றார் மற்றும் இவரின் தாய் க்லென், ஒரு கட்டுமானப்பணி யாராக வேலை செய்தார். இவருக்கு ஒரு சகோதரி உண்டு, அவரின் பெயர் பைகீ.
# சானிங் டேட்டம்

## தனிப்பட்ட வாழ்க்கை

2006ம் ஆண்டு **ஸ்டெப் அப்** என்ற திரைப்படத்தில் நடித்துகொண்டு இருக்கையில் **ஜென்னா திவான்** வை சந்தித்தார், அதை தொடர்ந்து இந்த திரைப்படம் நடித்து முடித்ததும், அவருடன் டேட்டிங் செய்தார். செப்டம்பர் 2008ம் மற்றும் இவர்களுக்கு திருமணத்துக்கு நிச்சயம் செய்யப்பட்டது. ஜூலை 11ம் திகதி 2011ம் ஆண்டு இருவருக்கும் கலிபோர்னியா வில் திருமணம் நடந்தது. 2013ம் இவர்களுக்கு ஒரு பெண் குழந்தை பிறந்தது.
# சானிங் டேட்டம்

## நடித்த திரைப்படங்கள்

| ஆண்டு | தலைப்பு | குறிப்புகள் |
| --- | --- | --- |
| 2004 | கோச் காட்டர் |  |
| 2005 | வார் ஆஃப் த வொர்ல்ட்ஸ்
ஹேவொக்
சூப்பர்க்ராஸ்
ஏ கைடு டு றெக்கக்னைசிங் யுவர் செயிண்ட்ஸ் |  |
| 2006 | ஷீ இஸ் த மேன்
ஸ்டெப் அப்
பேட்டில் இன் சியாட்டில் |  |
| 2007 | த ட்றெப்
ஸ்டெப் அப் 2: த ஸ்றீட்ஸ் |  |
| 2008 | ஸ்டாப்-லொஸ்
ஃபைடிங் |  |
| 2009 | பப்ளிக் எனிமீஸ்
ஜி.ஐ. ஜோ: த றைஸ் ஆஃப் கோப்றா
டியர் ஜான் |  |
| 2010 | மோர்கன் அண்ட் டெஸ்டினீஸ் லெவண்டீந்த் டேட்:
த ஜெப்பலின் ஜூ
த டிலெம்மா |  |
| 2011 | த சன் ஆஃப் நோ வண்
த ஈகிள்
10 இயேர்ஸ்
ஹேவயர்
த வவ் |  |
| 2012 | 21 ஜம்ப் ஸ்றீட்
மேஜிக் மைக்
டொன் ஜொன் |  |
| 2013 | சைடு எஃபெக்ட்ஸ்
ஜி.ஐ. ஜோ: ரிட்டாலியேசன்
ஒயிட் ஹவுஸ் டவுன்
திஸ் இஸ் தி எண்ட் |  |
| 2014 | த லெகோ மூவீ
ஃபாக்ஸ்கெச்சர்
22 ஜம்ப் ஸ்றீட்
யூப்பிட்டர் அசென்டிங்
த புக் ஒஃப் லைஃப் |  |
# சானிங் டேட்டம்

## சின்னத்திரை

| ஆண்டு | தலைப்பு | பங்கு | குறிப்புகள் |  |
| --- | --- | --- | --- | --- |
| 2004 | சி. எஸ். ஐ: மியாமி | பாப் டேவன்போர்ட் | அத்தியாயம்: "புரோ ரூ" |  |
| 2012 | சாடர்டே நைட் அலைவ் | ஹோஸ்ட் | அத்தியாயம்: "Channing Tatum/பான் ஐவெர் |  |
| 2014 | சிம்ப்சன்ஸ் | அவராகவே | குரல்
அத்தியாயம்: Steal This Episode | } |
# படிமம்:T Chowdiah.jpg

## சுருக்கம்

நியாயமானப் பயன்பாட்டிற்கான காரணங்கள் மைசூர் டி. சௌடையா Credit:http://www.hindu.com/fr/2005/07/01/images/2005070103420302.jpg
1. இந்தப் படிமம் மறைந்த வயலின் கலைஞரின் ஒளிப்படமாகும்.
1. இந்த படிமம் ஒருமுறை மட்டுமே பயன்படுத்தப்பட்டுள்ளது; திருட்டைத் தவிர்க்க குறைந்த கணித்திரை பிரிதிறனுடன் ஏற்றப்பட்டுள்ளது
1. இந்த ஒளிப்படம் தகவல் வழங்குவதற்கு மட்டுமே பயன்படுத்தப்படுகிறது.
1. இந்த படிமம் இந்த வலைத்தளத்திலிருந்து எடுக்கப்பட்டுள்ளது; மூல வளத்திற்கு இணைப்பு தரப்பட்டுள்ளது.
1. இந்த படிமம் இணைக்கப்பட்ட கட்டுரை இதில் உள்ள நபரைக் குறித்தானது; ஆகையால் மிக முக்கியமானது.
# பதாகம்

**பதாகம்** (Pathakam) என்பது பரதநாட்டியத்தின் உருப்படிகளில் ஒன்றான ஒற்றைக்கை முத்திரைகளில்(அஸம்யுத ஹஸ்தம்) ஒன்றாகும். இது கொடி எனும் கருத்தைக் குறிக்கிறது. இது பெருவிரலை மடித்து பக்கத்தில் பிடிக்கும் போது உருவாகிறது.
# பதாகம்

## பதாக விநியோகங்கள்

பதாகத்தில் நாற்பத்தியொரு விநியோகங்கள் உள்ளன. பதாக விநியோகங்களின் ஸ்லோகம் மற்றும் கருத்து கீழே தரப்பட்டுள்ளன.  
ஸ்லோகம்:-  
நாட்டியாரம்பே வாரிவாகே வனே வஸ்துநிசெதனே/  
குஜஸ்தனே நிசாயாம்ச நத்யாம் அமரமண்டனே//  
துரங்கே கண்டனே வாயவ் சயனே/  
கமநோத்யமே பிரசாபேச்ச பிரசாதேச்ச சந்த்ரிகாயாம்//  
கனாத்தபே கபாட்டபாட்டனே சப்தவிபக்ஜர்த்தே தரங்ககே வீதிப்ப்ரவேசபாவேபி/  
சமத்வேச்ச அங்கராதகே ஆர்த்மாத்தே சபதேசாபி//  
துஸ்நிபாவநிதர்சனே தாளபத்ரெச்ச கேடேச்ச த்ரவ்யாதிர்ப்பர்சநேத்ததா/  
ஆசீர்வாதக்ரியாயாம் நிருபச்டச்தேச்ஜபாவனே தத்ரதத்றேசிவசனே சிந்த்வ்து//  
சுக்ருதிக்ரமே சம்போதனே ப்ரோகேபி கட்கரூபஷ்யதாரானே/  
மாசே சம்பத்சரே வர்சதினே சம்மார்த்தநேத்ததா//  
| ஸ்லோகம் | கருத்து |  |
| --- | --- | --- |
| நாட்டியாரம்பே | நடனத்தின் ஆரம்பம். |  |
| வாரிவாகே | மேகம். |  |
| வனே | வனம். |  |
| வஸ்துநிசெதனே | பொருட்களை வேண்டாம் எனக்கூறல். |  |
| குஜஸ்தனே | மார்பு. |  |
| நிசாயாம்ச | இரவு. |  |
| நத்யாம் | நதி. |  |
| அமரமண்டனே | தேவலோகம். |  |
| துரங்கே | குதிரை. |  |
| கண்டனே | வெட்டுதல். |  |
| வாயவ் | காற்று. |  |
| சயனே | நித்திரை செய்தல். |  |
| கமநோத்யமே | முன் செல்லல். |  |
| பிரசாபேச்ச | புகழ்தல். |  |
| பிரசாதேச்ச | அனுகூலம். |  |
| சந்த்ரிகாயாம் | நிலவொளி. |  |
| கனாத்தபே | வெப்பம்., கடும் சூரிய ஒளி. |  |
| கபாட்டபாட்டனே | கதவை மூடித்திறத்தல். |  |
| சப்தவிபக்ஜர்த்தே | வேற்றுமை உறுப்பு. |  |
| தரங்ககே | சிறு அலைகள். |  |
| வீதிப்ப்ரவேசபாவேபி | வீதியில் பிரவேசித்தல். |  |
| சமத்வேச்ச | சமத்துவம். |  |
| அங்கராதகே | உடலின் அங்கங்களை தொடுதல். |  |
| ஆர்த்மாத்தே | தன்னைக் குறித்தல். |  |
| சபதேசாபி | சபதம் |  |
| துஸ்நிபாவநிதர்சனே | அமைதி |  |
| தாளபத்ரெச்ச | பனை ஓலையில் எழுதுதல். |  |
| கேடேச்ச | கேடயம். |  |
| த்ரவ்யாதிர்ப்பர்சநேத்ததா | பொருட்களை தொடுதல். |  |
| ஆசீர்வாதக்ரியாயாம் | ஆசீர்வதித்தல். |  |
| நிருபச்டச்தேச்ஜபாவனே | அரசனைப்போல் பாவனை செய்தல். |  |
| தத்ரதத்றேசிவசனே | இங்கு அங்கு எனல். |  |
| சிந்த்வ்து | கடல் அலைகள். |  |
| சுக்ருதிக்ரமே | நல்ல செயல். |  |
| சம்போதனே | ஒருவரை விழித்தல். |  |
| ப்ரோகேபி | முன்னோகிச்செல்லல். |  |
| கட்கரூபஷ்யதாரானே | வாளும் கேடயமும் ஏந்தல். |  |
| மாசே | மாசம். |  |
| சம்பத்சரே | வருடம். |  |
| வர்சதினே | மழைநாள். |  |
| சம்மார்த்தநேத்ததா | நிலத்தைத் துப்பரவாக்கல். | } |
# கூடல் நகர் (2007 திரைப்படம்)

***கூடல் நகர்*** (*Koodal Nagar*) என்பது 2007 ஆம் ஆண்டு வெளிவந்த தமிழ்த் திரைப்படமாகும். சீனு இராமசாமி இயக்கத்தில், பரத், பாவனா, சந்தியா மற்றும் பலர் நடித்துள்ளனர். மேலும் இத்திரைப்படத்தில் பரத் இரு வேடங்களில் நடித்துள்ளார். திரைப்படம் 2007 ஆம் ஆண்டு ஏப்ரல் மாதம் 5 ஆம் தேதியன்று வெளியாகி எதிர்மறையான விமர்சனங்களைப் பெற்றது. சராசரிக்கும் குறைவான படம் என்றும் அறிவிக்கப்பட்டது.
# கூடல் நகர் (2007 திரைப்படம்)

## நடிகர்கள்

- பரத் - சூரியன் மற்றும் சந்திரன் எனும் இரு வேடங்களில்
- பாவனா - மணிமேகலை
- சந்தியா - தமிழ்ச்செல்வி
- மகாதேவன் - நமச் சிவாயம்